ai4bharat/Pralekha huggingface dataset:
शिक्षा मंत्रालय
आईआईटी रोपड़ ने कोल्ड चेन प्रबंधन के लिए तापमान दर्ज करने वाली भारत की पहली स्वदेशी डिवाइस- “ऐम्बिटैग” विकसित की
वैक्सीन, रक्त और शरीर के अंगों, खराब होने वाले उत्पादों  आदि की सुरक्षित आपूर्ति के लिए यह राष्ट्र की अपनी तरह की पहली डिवाइस है
"आत्मनिर्भर भारत" की तरफ एक और कदम
प्रौद्योगिकी नवाचार हब एडब्ल्यूएडीएच कोविड वैक्सीन के परिवहन के लिए उत्पादन लागत पर एम्बिटैग डिवाइस उपलब्ध कराएगी
पंजाब में भारतीय प्रौद्योगिकी संस्थान, रोपड़  ने अपनी तरह की पहली अत्याधुनिक आईओटी डिवाइस- ऐम्बिटैग का विकास किया है, जो खराब होने वाले उत्पादों, वैक्सीन और यहां तक कि शरीर के अंगों व रक्त की ढुलाई के दौरान उनके आसपास का रियल टाइम तापमान दर्ज करती है। दर्ज किए गए इस तापमान से यह जानने में सहायता मिलती है कि दुनिया में कहीं भी भेजा गया कोई सामान तापमान में अंतर के कारण अभी तक उपयोग के योग्य है या खराब हो गया है। कोविड-19 वैक्सीन, अंगों और रक्त के परिवहन सहित वैक्सीन के लिए यह जानकारी विशेष रूप से महत्वपूर्ण है।
एडब्ल्यूएडीएच परियोजना समन्वयक डॉ. सुमन कुमार ने कहा, “यूएसबी के आकार की डिवाइस, एम्बिटैग एक बार रिचार्ज होकर पूरे 90 दिन के लिए किसी भी टाइम जोन में -40 से +80 डिग्री तक के वातावरण में निरंतर तापमान दर्ज करती है। अंतर्राष्ट्रीय बाजार में उपलब्ध इस तरह की डिवाइस सिर्फ 30-60 दिनों तक की अवधि के लिए तापमान दर्ज करती हैं।” उन्होंने कहा कि जब तापमान पूर्व निर्धारित सीमा से ऊपर जाता है तो यह एक अलर्ट जारी करती है। दर्ज किए गए डाटा को किसी कंप्यूटर को यूएसबी से जोड़कर हासिल किया जा सकता है। डिवाइस को प्रौद्योगिकी नवाचार हब – एडब्ल्यूएडीएच  और उसके स्टार्टअप स्क्रैचनेस्ट के तहत विकसित किया गया है। एडब्ल्यूएडीएच भारत सरकार की एक परियोजना है। प्रो. कुमार ने कहा कि यह डिवाइस आईएसओ 13485:2016, ईएन 12830:2018, सीई और आरओएचएस से प्रमाणित है।
सब्जियों, मीट और डेयरी उत्पादों सहित खराब होने वाले उत्पादों के अलावा यह परिवहन के दौरान जानवरों के सीमेन के तापमान की भी निगरानी कर सकता है। स्क्रैचनेस्ट के संस्थापकों और निदेशकों में से एक अमित भट्टी ने कहा, “अभी तक, ऐसी डिवाइसों को भारत में सिंगापुर, हॉन्गकॉन्ग, आयरलैंड और चीन जैसे दूसरे देशों से बड़ी मात्रा में आयात किया जा रहा है।”
एडब्ल्यूएडीएच परियोजना निदेशक, प्रो. पुष्पेंद्र पी. सिंह ने बताया कि आईआईटी रोपड़ प्रौद्योगिकी नवाचार हब एम्बिटैग के व्यापक उत्पादन की तैयारी कर रहा है। प्रो. सिंह ने कहा, “यह डिवाइस कोविड वैक्सीन के उत्पादन केंद्र से देश के किसी भी कोने में स्थित टीकाकरण केंद्र तक ढुलाई में लगी सभी कंपनियों को 400 रुपये की उत्पादन लागत पर उपलब्ध होगी। यह डिवाइस इस अभूतपूर्व महामारी में देश के लिए हमारी तरफ से छोटा सा योगदान है और इससे आत्मनिर्भर भारत को बढ़ावा मिलता है।”
राष्ट्रपति सचिवालय
राष्ट्रपति ने गणेश चतुर्थी पर बधाई दी
राष्ट्रपति श्री रामनाथ कोविंद ने गणेश चतुर्थी के अवसर पर अपने संदेश में कहा है:-
‘‘गणेश चतुर्थी के पावन अवसर पर, मैं भारत और विदेश में रह रहे सभी देशवासियों को बधाई और शुभकामनाएं देता हूं।
गणेश चतुर्थी का पर्व मंगलमूर्ति श्री गणेश के जन्मोत्सव के रूप में मनाया जाता है। गणेश जी विद्या, ज्ञान और समृद्धि जैसे जीवन-मूल्यों के प्रतीक हैं। राष्ट्रीय विकास और समाज के सभी सभी वर्गों की भलाई के लिए इन जीवन-मूल्यों और लक्ष्यों को हमें आत्मसात करना चाहिए।
आइए, हम सब मिलकर यह त्योहार पारंपरिक उत्साह तथा हर्षोल्लास से मनाएं।’’
रक्षा मंत्रालय
डिफेंस एक्सपो 2022 से पहले रक्षा मंत्रालय की ओर से आठ वेबिनारों का आयोजन
रक्षा मंत्रालय 10 से 13 मार्च, 2022 तक गांधीनगर, गुजरात में प्रतिष्ठित द्विवार्षिक रक्षा प्रदर्शनी डिफेंस एक्सपो के 12वें संस्करण का आयोजन कर रहा है। यह विशाल अंतर्राष्ट्रीय रक्षा प्रदर्शनी थल, वायु, नौसैनिक, आंतरिक गृह सुरक्षा और इलेक्ट्रॉनिक प्रणालियों पर ध्यान केंद्रित करेगी। यह आयोजन रक्षा उद्योग की कंपनियों को प्रमुख उद्योगपतियों और कारोबारी निर्णय लेने में समर्थ लक्षित दर्शकों के समक्ष अपनी क्षमताओं, उत्पादों और सेवाओं को प्रदर्शित करने का विशिष्ट अवसर प्रदान करता है। ‘मेक इन इंडिया’ और ‘आत्मनिर्भर भारत’ की नीतिगत पहल के साथ भारत सरकार का मानना है कि भारत में अपने अनेक मित्र देशों के लिए समग्र रक्षा समाधानों का प्रमुख आपूर्तिकर्ता बनने का अपार सामर्थ्य मौजूद है। डिफेंस एक्सपो 2022 का थीम “भारत-उभरता रक्षा विनिर्माण केंद्र ” है।
डिफेंस एक्सपो से पहले 20 जनवरी, 2022 से 24 फरवरी, 2022 तक 8 वेबिनारों की श्रृंखला का आयोजन किया जा रहा है। इनमें विशिष्ट हस्तियां और प्रमुख वक्ता भाग ले रहे हैं। डिफेंस एक्सपो वेबिनार अग्रणी विषयों पर आधारित हैं और उनका प्रसारण दुनिया भर में किया जाएगा।
इन वेबिनारों, इनके कार्यक्रम, वक्ताओं का परिचय और प्रत्येक वेबिनार सत्र में भाग लेने संबंधी लिंक डिफेंस एक्सपो की वेबसाइट  पर उपलब्ध कराए गए हैं। इन वेबिनारों का कार्यक्रम इस प्रकार है:-
वेबिनार का कार्यक्रम
|
|
क्रम सं.
|
|
दिनांक
|
|
आयोजक संगठन/ वक्ता
|
|
विषय
|
|
1
|
|
20/01/2022
15:00बजे -16:30 बजे
|
|
एसआईडीएम
|
|
वैश्विक रक्षा विनिर्माण में भारत की भूमिका के लिए अवसर और आगे की राह
|
|
2
|
|
24/01/2022
11:00 बजे -12:00 बजे
|
|
सिनर्जिया फाउंडेशन
श्री टोबी साइमन
अध्यक्ष, सिनर्जिया फाउंडेशन और अन्य प्रमुख वक्ता
|
|
युद्ध का भविष्य 
|
|
3
|
|
03/02/2022
15:30 बजे -17:00 बजे
|
|
एसोचैम
|
|
कारोबार में सुगमता के लिए भारत सरकार की नीतियों में सामंजस्य
|
|
4
|
|
09/02/2022
15:00 बजे -16:00 बजे
|
|
डीआरडीओ
अध्यक्ष डीआरडीओ
|
|
उन्नत प्रौद्योगिकी आधारित प्रणालियों के लिए व्यवस्था का निर्माण
|
|
5
|
|
11/02/2022
15:30 बजे -17:00 बजे
|
|
एसोचैम
|
|
रक्षा उत्पादन की खामियों को दूर करना : उद्योग 4.0, एडिटिव मैन्युफैक्चरिंग आदि।
|
|
6
|
|
14/02/2022
11:00 बजे -12:00 बजे
|
|
डीजीएक्यूए
श्री ए चंद्रशेखरन, निदेशक/विमान, डीजीएक्यूए
|
|
सैन्य विमानन के क्षेत्र में हाल के क्यूए कदम
|
|
7
|
|
17/02/2022
15:00 बजे -16:00 बजे
|
|
भारत चैम्बर
|
|
पूर्वी भारत में रक्षा उत्पादन और निर्यात में नई ऊर्जा प्रदान करना
|
|
8
|
|
24/02/2022
15:00 बजे -16:45 बजे
|
|
भारत शक्ति
संचालक :
श्री नीतिन गोखले
|
|
भारत के रक्षा उद्योग का विकास एमएसएमई के निकट संबंधों पर निर्भर
इन वेबिनार का सीधा प्रसारण रक्षा उत्पादन विभाग के यूट्यूब चैनल पर किया जा रहा है और इन वेबिनार की रिकॉर्डिंग डिफेंस एक्सपो 2022 वेबसाइट पर भी उपलब्ध कराई जा रही है।
सड़क परिवहन एवं राजमार्ग मंत्रालय
श्री नितिन गडकरी कल धौला कुआं जंक्शन पर चार-लेन के फ्लाईओवर का उद्घाटन करेंगे
रिकॉर्ड 136 दिन में हुआ फ्लाईओवर का निर्माण
धौला कुआं से आईजीआई हवाई अड्डे तक सिग्नल फ्री कॉरिडोर की दिशा में पहला कदम
इससे धौला कुआं ट्रैफिक लाइट पर प्रतीक्षा समय 30 मिनट कम होगा
केंद्रीय सड़क परिवहन और राजमार्ग, पोत परिवहन तथा जल संसाधन, नदी विकास और गंगा संरक्षण मंत्री नितिन गडकरी कल राष्ट्रीय राजमार्ग 8 पर धौला कुआं मेट्रो स्टेशन के पास धौला कुआं जंक्शन पर चार लेन के फ्लाईओवर का उद्घाटन करेंगे। इस फ्लाईओवर से व्यस्ततम समय में ट्रैफिक लाइट पर प्रतीक्षा समय 30 मिनट कम होगा। यह धौला कुआं से एयरपोर्ट कॉरिडोर तक सिग्नल फ्री आठ-लेन विकसित करने की दिशा में पहला कदम है।
राष्ट्रीय राजमार्ग संख्या 8 , दिल्ली और राष्ट्रीय राजधानी क्षेत्र से आईजीआई हवाई अड्डे के बीच संर्पकता की प्रमुख कड़ी है। गलियारे पर बार-बार यातायात जाम होने से लगभग 3 किलोमीटर के इस खंड को पार करने में 10-30 मिनट का समय लगता है। भारतीय राष्ट्रीय राजमार्ग प्राधिकरण  ने लगभग 270 करोड़ रुपये की लागत से धौला कुआं इंटरचेंज से हवाई अड्डे तक सिग्नल फ्री कॉरिडोर विकसित किया है। इस परियोजना पर काम मार्च, 2018 में शुरू हुआ था।
इस परियोजना में प्रतिदिन लगभग 3 लाख पैसेंजर कार यूनिट  का यातायात प्रबंधन, बड़ी संख्या में नागरिक और रक्षा सुविधाओं की मौजूदगी, रक्षा बुनियादी ढांचें का स्थानांनतरण और सुरक्षा मंजूरी हासिल करना बड़ी चुनौतियां हैं। परियोजना पर काम 274 दिन की देरी से शुरू हुआ था, जिसमें से सुरक्षा प्रतिबंधों और पर्यावरण निषेध के कारण 136 दिन काम नहीं हो सका। इस प्रकार फ्लाईओवर का निर्माण मात्र 136 दिन के रिकॉर्ड समय में पूरा किया गया।
फ्लाईओवर के अलावा कल धौला कुआं से आईजीआई गलियारे को 6-लेन से चौड़ा कर 8-लेन का बनाने सहित पूर्ण सिग्नल फ्री धौला कुआं-हवाई अड्डा कॉरिडोर, जनकपुरी से रारा-8 से जुड़ने वाला तीन-लेन का फ्लाईओवर, परेड रोड जंक्शन पर तीन लेन का वाहन अंडरपास, 3 पीयूपी, 2 वीयूपी और पैदल यात्रियों के लिए एक फुट ओवर ब्रिज का भी उद्घाटन किया जाएगा।
यह परियोजना दिल्ली और एनसीआर में यातायात दबाव को कम करने के लिए कार्यान्वित की जा रही नौ अन्य परियोजनाओं के अतिरिक्त होगी। यह परियोजनाएं- गुरुग्राम-सोहना रोड पर 22 किलोमीटर, 6-लेन का एलिवेटेड कॉरिडोर है और 2000 करोड़ रुपये की लागत की इस परियोजना पर काम शुरू हो चुका है; रारा-1 पर मुकरबा चौक से पानीपत तक 8-लेन का दिल्ली-पानीपत राजमार्ग 2300 करोड़ रुपये की लागत से बनाया जा रहा है और इसका लगभग 48% काम हो चुका है; लगभग 9500 करोड़ रुपये लागत से 29 किलोमीटर तक 8 लेन का एक्सेस कंट्रोल द्वारका एक्सप्रेसवे, जिस पर काम शुरू हो चुका है; 5900 करोड़ रुपये की लागत से दिल्ली-मेरठ एक्सप्रेसवे के पैकेज II, III और IV, जिनमें से पैकेज II का 36%, पैकेज III का 76% और पैकेज IV का 32% काम पूरा हो चुका है; लगभग 1200 करोड़ रुपये की लागत से खेकड़ा - ईपीई जंक्शन से शामली-सहारनपुर  तक 124 किलोमीटर सड़क को चार लेन का बनाना; 1000 करोड़ रुपये की लागत से द्वारका / रारा-08 को वसंत कुंज-नेल्सन मंडेला रोड से जोड़ने के लिए रंगपुरी बाईपास, जो डीपीआर चरण में है; भारतमाला परियोजना के तहत दिल्ली के लिए 75 किलोमीटर की अर्बन एक्सटेंशन रोड  तीसरी रिंग रोड डीपीआर चरण में है, जिसे 4000 करोड़ रुपये की लागत से विकसित किया जाना है और लगभग 2600 करोड़ रुपये की लागत से अक्षरधाम रारा-24 जंक्शन से बागपत रोड पर ईपीई जंक्शन तक 31.3 किलोमीटर को 6-लेन एक्सेस कंट्रोल कॉरिडोर हैं।
प्रधानमंत्री कार्यालय
जलवायु पर नेताओं का शिखर सम्मेलन 
प्रधानमंत्री श्री नरेन्द्र मोदी अमेरिका के राष्ट्रपति जोसेफ आर. बाइडेन के निमंत्रण पर जलवायु पर नेताओं के शिखर सम्मेलन में 22-23 अप्रैल को वर्चुअली भाग लेंगे। प्रधानमंत्री 22 अप्रैल को शाम 5.30 बजे से 7.30 बजे तक नेताओं के सत्र 1 में अपनी बात रखेंगे जिसका विषय है "वर्ष 2030 के लिए हमारी सामूहिक तेज दौड़"।
शिखर सम्मेलन में लगभग 40 अन्य वैश्विक नेता भाग ले रहे हैं। वे उन देशों का प्रतिनिधित्व करेंगे जो मेजर इकोनॉमीज़ फोरम  के सदस्य हैं, और जो अन्य बातों के अलावा जलवायु परिवर्तन के प्रति संवेदनशील हैं। नेता जलवायु परिवर्तन, जलवायु क्रियाओं को बढ़ाने, जलवायु शमन और अनुकूलन, प्रकृति आधारित समाधान, जलवायु सुरक्षा के साथ-साथ स्वच्छ ऊर्जा के लिए तकनीकी नवाचारों के लिए धनराशि जुटाएंगे।
नेता इस बात पर भी विचार-विमर्श करेंगे कि राष्ट्रीय परिस्थितियों और स्थायी विकास प्राथमिकताओं का सम्मान करते हुए, दुनिया समावेशी और लचीले आर्थिक विकास के साथ जलवायु कार्य को कैसे कर सकती है।
शिखर सम्मेलन जलवायु से जुड़े मुद्दों पर केन्द्रित वैश्विक बैठकों की श्रृंखला का एक हिस्सा है जो नवंबर 2021 में सीओपी26 तक चलने वाले जलवायु मुद्दों पर केंद्रित है।
सभी सत्रों का सीधा प्रसारण होगा और मीडिया और जनता के लिए खुले रहेंगे।
निर्वाचन आयोग
आंध्र प्रदेश और तेलंगाना विधान परिषदों का द्विवार्षिक/उपचुनाव
आंध्र प्रदेश और तेलंगाना विधान परिषद के मौजूदा सदस्यों का कार्यकाल समाप्त होने वाला है। इसका ब्यौरा इस प्रकार हैः
|
|
आंध्र प्रदेश
|
|
चुनाव क्षेत्र का नाम
|
|
सदस्य का नाम
|
|
सेवानिवृत्ति की तिथि
|
|
1. ईस्ट-वेस्ट गोदावरी स्नातक निर्वाचन क्षेत्र
|
|
कालिंदीनी रवि किरण वर्मा
|
|
29.03.2019
|
|
2. कृषा-गुंटूर स्नातक निर्वाचन क्षेत्र
|
|
बोड्डू नागेश्वर राव
|
|
3. श्रीकाकुलम-विजयानगरम-विशाखापत्तनम शिक्षक निर्वाचन क्षेत्र
|
|
गडे श्रीनिवासुलु नायडू
|
|
तेलंगाना
|
|
1. मेडक-निजामाबाद-अदिलाबाद-करीमनगर स्नातक निर्वाचन क्षेत्र
|
|
के. स्वामी गौड़
|
|
29.03.2019
|
|
2. मेडक-निजामाबाद-अदिलाबाद-करीमनगर शिक्षक निर्वाचन क्षेत्र
|
|
पतुरी सुधाकर रेड्डी
|
|
3. वारंगल-खम्मम-नालगोंडा शिक्षक निर्वाचन क्षेत्र
|
|
पूला रविन्दर
|
|
4. हैदराबाद स्थानीय निकाय निर्वाचन क्षेत्र
|
|
एम.एस. प्रभाकर राव
|
|
01.05.2019
विशाखापत्तनम स्थानीय निकाय निर्वाचन क्षेत्र से विधान परिषद सदस्य डॉ. एम.वी.वी.एस. मूर्ति की 3 अक्टूबर, 2018 को मृत्यु हो जाने से आंध्र प्रदेश विधान परिषद में एक स्थान रिक्त हो गया है। डॉ. एम.वी.वी.एस. मूर्ति का कार्यकाल 11 अक्टूबर, 2021 तक था।
तेलंगाना में विधान परिषद निर्वाचन क्षेत्रों संबंधी परिसीमन आदेश के संशोधन की प्रक्रिया चल रही है। बहरहाल, निर्वाचन आयोग ने निर्णय किया है कि उपरोक्त चुनाव मौजूदा परिसीमन के आधार पर ही किया जाएगा।
भारत निर्वाचन आयोग ने फैसला किया है कि आंध्र प्रदेश और तेलंगाना विधान परिषदों के द्विवार्षिक चुनाव तथा विशाखापत्तनम स्थानीय निकाय निर्वाचन क्षेत्र से आंध्र प्रदेश विधान परिषद का उपचुनाव निम्नलिखित कार्यक्रम के तहत कराया जाएगा।
|
|
क्रम संख्या
|
|
कार्यक्रम
|
|
:
|
|
दिन और तिथि
|
|
-
|
|
अधिसूचना जारी करना
|
|
:
|
|
25 फरवरी, 2019 
|
|
-
|
|
नामांकन करने की अंतिम तिथि
|
|
:
|
|
5 मार्च, 2019 
|
|
-
|
|
नामांकन की जांच
|
|
:
|
|
6 मार्च, 2019 
|
|
-
|
|
उम्मीदवारी वापस लेने की अंतिम तिथि
|
|
:
|
|
8 मार्च, 2019 
|
|
-
|
|
मतदान की तारीख
|
|
:
|
|
22 मार्च, 2019 
|
|
-
|
|
मतदान के घंटे
|
|
:
|
|
सुबह 8 बजे से शाम 4.00 बजे तक
|
|
-
|
|
मतगणना
|
|
:
|
|
6 मार्च, 2019 
|
|
-
|
|
तारीख, जिसके पहले चुनाव पूरा हो जाएगा
|
|
:
|
|
28 मार्च, 2019 
इन चुनावों से संबंधित आदर्श आचार संहिता संबंधित निर्वाचन क्षेत्रों में तात्कालिक प्रभाव से लागू हो जाएगी। विवरण निर्वाचन आयोग की वेबसाइट https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/ पर उपलब्ध है।
रक्षा मंत्रालय
भारत अब निर्बल देश नहीं रहा; हम शांति में विश्वास रखते हैं लेकिन उकसाए जाने पर मुंहतोड़ जवाब देंगे: हरियाणा में रक्षा मंत्री श्री राजनाथ सिंह
"प्रधानमंत्री श्री नरेन्द्र मोदी के प्रयासों से भारत विश्व पटल पर अब मात्र देखने वाला न रहकर दृढ़तापूर्वक अपनी बात रखने वाला बना"
रक्षा मंत्री श्री राजनाथ सिंह ने राष्ट्र को आश्वासन दिया है कि हमारे सशस्त्र बल भारत पर बुरी दृष्टि रखने वाले किसी को भी मुंहतोड़ जवाब देने के लिए पूरी तरह से सुसज्जित हैं। रक्षा मंत्री ने 13 नवंबर, 2022 को हरियाणा के झज्जर में एक कार्यक्रम को संबोधित करते हुए जोर देकर कहा कि राष्ट्रीय हितों की रक्षा करना प्रधानमंत्री श्री नरेन्द्र मोदी के नेतृत्व वाली सरकार का मुख्य फोकस है और देश को भविष्य की चुनौतियों से बचाने के लिए सेना को अत्याधुनिक और स्वदेशी रूप से विकसित हथियार/उपकरण हथियारों से लैस किया जा रहा है।
श्री राजनाथ सिंह ने कहा “भारत अब निर्बल देश नहीं है। हम शांति में विश्वास रखते हैं, लेकिन अगर कोई हमें नुकसान पहुंचाने की कोशिश करेगा तो हम उसका मुंहतोड़ जवाब देंगे. हमारे जवानों ने इसे बार-बार साबित किया है। 2016 सर्जिकल स्ट्राइक, 2019 बालाकोट एयरस्ट्राइक और गालवान घाटी की घटना के दौरान हमारे सैनिकों द्वारा दिखाई गई बहादुरी हमारे कौशल और तैयारियों का प्रमाण है।"
रक्षा मंत्री ने भारत की वैश्विक छवि को केवल एक श्रोता से एक दृढ़ प्रतिज्ञ देश के रूप में रूपांतरित करने के लिए प्रधानमंत्री की सराहना करते हुए कहा कि विश्व अब भारत को उत्सुकतापूर्वक सुनता है। यह रेखांकित करते हुए कि सरकार के प्रयासों के कारण भारत अब विश्व के शीर्ष पांच अर्थव्यवस्थाओं में शामिल है, उन्होंने आशा जताई की कि आने वाले समय में देश शीर्ष तीन देशों में शामिल होगा।
श्री राजनाथ सिंह ने इस बात पर भी बल दिया कि सरकार ने नेताजी सुभाष चंद्र बोस, सम्राट पृथ्वीराज चौहान और मराठा योद्धा छत्रपति शिवाजी जैसे क्रांतिकारियों से प्रेरणा ली है और अपनी सांस्कृतिक विरासत की रक्षा करते हुए भारत की आकांक्षाओं को साकार करने के लिए काम कर रही है। उन्होंने इस वर्ष लाल किले की प्राचीर से अपने स्वतंत्रता दिवस के संबोधन के दौरान प्रधानमंत्री द्वारा परिकल्पित 'नए भारत' के संकल्प 'अमृत काल के पंच प्राण' का भी उल्लेख किया।
रक्षा मंत्री ने कहा कि औपनिवेशिक मानसिकता से छुटकारा पाने के लिए सरकार ने राजपथ का नाम बदलकर कर्तव्य पथ करने सहित इंडिया गेट परिसर में नेताजी सुभाष चंद्र बोस की भव्य प्रतिमा की स्थापना; मराठा योद्धा छत्रपति शिवाजी से प्रेरित एक नया भारतीय नौसेना का पताका और लगभग 1,500 अप्रचलित ब्रिटिश-युग के कानूनों को समाप्त करने सहित कई पहल की हैं।
श्री राजनाथ सिंह ने 2023 में भारत के जी-20 प्रेसीडेंसी के लोगो में कमल के फूल की उपस्थिति पर व्यक्त किए गए कुछ लोगों के विचारों को खारिज कर दिया, जिसे हाल ही में प्रधानमंत्री द्वारा लॉन्च किया गया था। उन्होंने कहा कि कमल राष्ट्रीय फूल है, जो भारत की सांस्कृतिक अस्मिता से जुड़ा है।
कार्यक्रम के दौरान झज्जर में रक्षा मंत्री द्वारा योद्धा राजा पृथ्वीराज चौहान की प्रतिमा का अनावरण किया गया। उन्होंने पृथ्वीराज चौहान को एक महान शासक बताया, जिन्होंने न केवल एक बड़े भू-भाग पर शासन किया, बल्कि वह बहादुरी, न्याय और लोक कल्याण के प्रतीक भी थे। इस अवसर पर उपस्थित गणमान्य व्यक्तियों में हरियाणा के मुख्यमंत्री श्री मनोहर लाल भी शामिल थे।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 219.58 करोड़ खुराक  दी गई
- पिछले 24 घंटों में 1,22,555 खुराक दी गई
- भारत में इस समय सक्रिय मामलों की संख्या 20,821
- सक्रिय मामले 0.05 प्रतिशत
- मरीजों के स्वस्थ होने की दर इस समय 98.77 प्रतिशत
- पिछले 24 घंटों में 1,892 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,97,072 हुई
- पिछले 24 घंटों में 1,112 नये मामले दर्ज
- दैनिक पॉजिटिविटी दर 0.77 प्रतिशत
- साप्ताहिक पॉजिटिविटी दर 1.06 प्रतिशत
- अब तक कुल 90.04 करोड़ जांच की जा चुकी हैं; पिछले 24 घंटों में 1,44,491 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
राष्ट्रपति सचिवालय
राष्ट्रपति ने पूर्व राष्ट्रपति डॉ. जाकिर हुसैन को उनकी जयंती पर श्रद्धांजलि अर्पित की
राष्ट्रपति श्री रामनाथ कोविन्द ने आज  राष्ट्रपति भवन में पूर्व राष्ट्रपति डॉ. जाकिर हुसैन को उनकी जयंती पर श्रद्धांजलि अर्पित की। उन्होंने राष्ट्रपति भवन में डा. जाकिर हुसैन की प्रतिमा से समक्ष पुष्पांजलि अर्पित की।
प्रधानमंत्री कार्यालय
प्रधानमंत्री ने नवसारी, गुजरात में एक सड़क दुर्घटना में होने वाली जनहानि पर शोक व्यक्त किया
प्रधानमंत्री ने ‘प्रधानमंत्री राष्ट्रीय राहत कोष’ से पीड़ितों के लिये अनुग्रह धनराशि की घोषणा की
प्रधानमंत्री श्री नरेन्द्र मोदी ने नवसारी, गुजरात की एक सड़क दुर्घटना में होने वाली जनहानि पर गहरा दुख व्यक्त किया है। श्री मोदी ने नवसारी, गुजरात सड़क दुर्घटना के पीड़ितों को प्रधानमंत्री राष्ट्रीय राहत कोष से अनुग्रह धनराशि दिये जाने की भी घोषणा की है।
प्रधानमंत्री कार्यालय के एक एक ट्वीट में कहा गया हैः
नवसारी में सड़क दुर्घटना में हुई जनहानि से व्यथित हूं। शोक-संतप्त परिवारों के साथ मेरी संवेदनायें। आशा है कि घायल शीर्घ स्वस्थ हो जायेंगे। प्रत्येक मृतक के निकटस्थ परिजन को प्रधानमंत्री राष्ट्रीय राहत कोष से दो लाख रुपये की अनुग्रह धनराशि दी जायेगी। जो घायल हुये हैं, उन्हें 50-50 हजार रुपये प्रदान किये जायेंगेः प्रधानमंत्री श्री मोदी।”
युवा कार्यक्रम एवं खेल मंत्रालय
युवा कार्यक्रम एवं खेल मंत्रालय ने राष्ट्रीय खेल पुरस्कार 2022 की अंतिम तिथि बढ़ाई
आवेदन प्राप्त करने की अंतिम तिथि अब 20 सितंबर, 2022 से बढ़ाकर 27 सितंबर, 2022 कर दी गई है
युवा कार्यक्रम एवं खेल मंत्रालय ने 27 अगस्त, 2022 को वर्ष 2022 के लिए राष्ट्रीय खेल पुरस्कारों यानी मेजर ध्यानचंद खेल रत्न पुरस्कार, अर्जुन पुरस्कार, द्रोणाचार्य पुरस्कार, ध्यानचंद पुरस्कार, राष्ट्रीय खेल प्रोत्साहन पुरस्कार  और मौलाना अबुल कलाम आजाद  ट्रॉफी के लिए आवेदन आमंत्रित किए थे। इससे संबंधित अधिसूचनाएं मंत्रालय के वेबसाइट www.yas.nic.in पर अपलोड की गईं थीं।
आवेदन प्राप्त करने की अंतिम तिथि अब 20 सितंबर, 2022 से बढ़ाकर 27 सितंबर, 2022  कर दी गई है। इस पुरस्कार के लिए सभी पात्र खिलाड़ियों/प्रशिक्षकों/संस्थाओं/विश्वविद्यालयों से आवेदन आमंत्रित किए जाते हैं। उन्हें समर्पित पोर्टल dbtyas-sports.gov.in पर स्वयं ऑनलाइन आवेदन करना होगा। भारतीय ओलंपिक संघ/भारतीय खेल प्राधिकरण/मान्यता प्राप्त राष्ट्रीय खेल संघ/खेल प्रोत्साहन बोर्ड/राज्य और केन्द्र - शासित प्रदेश की सरकारों आदि को भी तदनुसार सूचित किया जाता है। दिनांक 27 सितंबर, 2022 के बाद प्राप्त नामांकनों पर विचार नहीं किया जाएगा।
सूचना और प्रसारण मंत्रालय
प्रकाशन विभाग ‘गीत रामायण’ का हिंदी रूपांतरण लाएगा
प्रकाशन विभाग श्री दत्त प्रसाद जोग के ‘गीत रामायण’ का हिंदी रूपांतरण लाएगा। यह निर्णय केंद्रीय सूचना एवं प्रसारण मंत्री श्री प्रकाश जावडेकर ने आज एक बैठक में लिया।
श्री जावड़ेकर ने इस बात की जानकारी पत्रों के माध्यम से आयुष मंत्रालय में राज्य मंत्री  श्री श्रीपद नाईक, महाराष्ट्र के मुख्यमंत्री श्री देवेन्द्र फडणवीस, गोवा के मुख्यमंत्री श्री प्रमोद सावंत और गोवा के कला एवं संस्कृति, जनजातीय कल्याण एवं नागरिक आपूर्ति और उपभोक्ता कार्य मंत्री श्री गोविंद एस. गावड़े को भी दी।
गीत रामायण के बारे में
यह महाकाव्य रामायण की घटनाओं का क्रमवार वर्णन करने वाले 56 मराठी गीतों का संग्रह है। वर्ष 1955-1956 में इसका प्रसारण ऑल इंडिया रेडियो, पुणे द्वारा किया गया था। ‘गीत रामायण’ को उसके गीत, संगीत और गायन के लिए सराहा गया। जी. डी. मडगुलकर द्वारा लिखित और सुधीर फड़के की संगीत रचना वाले इन गीतों को "मराठी सुगम संगीत का मील का पत्थर" और रामायण का "सबसे लोकप्रिय" मराठी संस्करण माना जाता है।
पूर्वोत्तर क्षेत्र विकास मंत्रालय
एनईएसआईडीएस के तहत 2019-20 से 2022-23 की अवधि के दौरान 2273.44 करोड़ रुपये की कुल 108 परियोजनाएं स्वीकृत की गई
पूर्वोत्तर विशेष बुनियादी ढांचा विकास योजना  के तहत जल आपूर्ति, बिजली, कनेक्टिविटी से संबंधित क्षेत्रों और विशेष रूप से शिक्षा और स्वास्थ्य के प्राथमिक और माध्यमिक क्षेत्रों के पर्यटन और सामाजिक क्षेत्र को बढ़ावा देने वाली परियोजनाओं को मंजूरी दी जाती है। 2019-20 से 2022-23 की अवधि के दौरान एनईएसआईडीएस के तहत 2273.44 करोड़ रुपये की कुल 108 परियोजनाएं स्वीकृत की गई हैं।
यह जानकारी केंद्रीय पूर्वोत्तर क्षेत्र विकास मंत्री श्री जी. किशन रेड्डी ने आज लोकसभा में एक प्रश्न के लिखित उत्तर में दी।
इस्पात मंत्रालय
श्री धर्मेंद्र प्रधान ने ऑटोमोबाइल और इस्पात उद्योग के हितधारकों के साथ बैठक की
केंद्रीय इस्पात और पेट्रोलियम मंत्री श्री धर्मेंद्र प्रधान ने ऑटोमोबाइल और इस्पात उद्योगों के हितधारकों के साथ बैठक की। श्री प्रधान ने एक ट्वीट में कहा, “ऑटोमोबाइल और इस्पात उद्योगों के हितधारकों के साथ एक बैठक की। ऑटोमोबाइल उद्योग के लिए प्रमुख सामग्री के रूप में इस्पात की आपूर्ति करने में इस्पात उद्योग प्रमुख भूमिका निभाता है। उन्होंने कहा कि विभिन्न क्षेत्रों में किए गए सुधार, ऑटोमोबाइल और इस्पात क्षेत्रों को और बढ़ावा देंगे। उन्होंने कहा, “हमारा इस्पात क्षेत्र भविष्य की आवश्यकताओं को घरेलू स्तर पर पूरा करने के लिए पूरी तरह से तैयार है। यह #MakeInIndia को मजबूत करने और बड़े पैमाने पर रोजगार पैदा करने में मदद करेगा। हमने ऑटो इंडस्ट्री के लिए इस्पात की आपूर्ति को अधिक से अधिक स्थानीय स्तर पर पूरा करने के रोडमैप पर चर्चा की और आत्मनिर्भर भारत की मार्गदर्शक भावना के साथ गुणवत्ता में वृद्धि सुनिश्चित करने पर विचार-विमर्श किया।’’
भारतीय इस्पात क्षेत्र एक विविध और जीवंत पारितंत्र है, जिसकी मूल्य श्रृंखला से विभिन्न हितधारक जुड़े होते हैं। प्रत्येक हितधारक अपने समृद्ध अनुभव के आधार पर क्षेत्र में बहुमूल्य इनपुट का योगदान देता है। इन अनुभवों का लाभ उठाने और विभिन्न पहलों के कुशल संचालन को सुनिश्चित करने के लिए, मंत्रालय सीपीएसई के साथ नियमित रूप से विभिन्न हितधारकों को आपसी विचार-विमर्श की सुविधा प्रदान करता है।
प्रधानमंत्री कार्यालय
प्रधानमंत्री ने ऊंची कूद में भारत का पहला पदक जीतने पर तेजस्विन शंकर को बधाई दी
प्रधानमंत्री श्री नरेन्द्र मोदी ने ऊंची कूद में भारत का पहला पदक जीतने पर तेजस्विन शंकर को बधाई दी है। ऊंची कूद में तेजस्विन शंकर का कांस्य पदक राष्ट्रमंडल खेल, 2022 में ट्रैक और फील्ड में भारत का पहला पदक है।
प्रधानमंत्री ने ट्वीट किया;
“तेजस्विन शंकर ने इतिहास रचा है। उन्होंने राष्ट्रमंडल खेलों में ऊंची कूद स्पर्धा में हमारा पहला पदक जीता। उन्हें कांस्य पदक जीतने पर बधाई। उनके प्रयासों पर गर्व है। उनके भविष्य के प्रयासों के लिए शुभकामनाएं। वे सफलता प्राप्त करते रहें।"
कृषि एवं किसान कल्याण मंत्रालय
श्री नरेन्द्र सिंह तोमर ने भारत में खाद्य और पोषण सुरक्षा के लिए यूएनडब्ल्यूएफपी के साथ 50 वर्षों की भागीदारी पूरी होने के अवसर पर कॉफी टेबल बुक का विमोचन किया
कृषि एवं किसान कल्याण मंत्री श्री नरेन्द्र सिंह तोमर तथा भारत में संयुक्त विश्व खाद्य कार्यक्रम  के प्रतिनिधि एवं निदेशक डॉ. हमीद नूरू ने आज नई दिल्ली में भारत में खाद्य और पोषण सुरक्षा के लिए यूएनडब्ल्यूएफपी के साथ 50 वर्षों की भागीदारी पूरी होने के अवसर पर कॉफी टेबल बुक का विमोचन किया।
इस अवसर पर श्री तोमर ने कहा कि ग्रामीण भारत को महत्व देने और कृषि को सतत विकास लक्ष्य-2 के मद्देनजर कृषि और किसान कल्याण मंत्रालय भूख की स्थिति को समाप्त करने, खाद्य संरक्षण प्राप्त करने, पोषण में सुधार करने तथा बेहतर कृषि को प्रोत्साहन देने के सामूहिक लक्ष्य को प्राप्त करने के संबंध में महत्वपूर्ण भूमिका निभा रहा है। संयुक्त राष्ट्र विश्व खाद्य कार्यक्रम जैसे संगठन इस प्रयास में मंत्रालय के प्रमुख सहयोगी हैं।
उपस्थित जनों को संबोधित करते हुए डॉ. नूरू ने कहा कि भारत में विश्व खाद्य कार्यक्रम का सफर बहुत लंबा और कामयाब रहा। भारत में खाद्य और पोषण सुरक्षा के मद्देनजर महत्वपूर्ण सकारात्मक बदलाव आये है और सरकार ने कुपोषण की समस्या हल करने के लिए महत्वपूर्ण प्रयास किये हैं। उन्होंने कहा कि इस सफलता का बड़ा कारण भारत सरकार और विश्व खाद्य कार्यक्रम के बीच मजबूत संबंध है, जिसके लिए भारत सरकार प्रतिबद्ध रही है, ताकि देश का भविष्य बेहतर और उज्ज्वल हो सके।
उल्लेखनीय है कि ‘कॉफी टेबल बुक’ में सरकार के उन प्रयासों की जानकारी दी गई है, जिनके तहत सरकार देश को भूख और कुपोषण से मुक्त करने के लिए प्रतिबद्ध है। इस पुस्तक में विश्व खाद्य कार्यक्रम की भूमिका भी दिखाई गई है। खाद्य और पोषण सुरक्षा के अलावा हरित क्रांति, श्वेत क्रांति, पशु धन में सुधार, डेयरी विकास इत्यादि के बारे में भी जानकारी दी गई है।